# Dragon Ball Z

| Dragon Ball Z |
| --- |
| ドラゴンボールZ(ぜっと) Doragon Bōru Zetto |
|  |
| Tyyli | Piirretty, shōnen |
| Kestoaika | 30 minuuttia |
| Luoja(t) | Akira Toriyama |
| Alkuperämaa |  Japani |
| Alkuperäiskieli | japani |
| Verkko |  Sub |
| Esitetty |  26. huhtikuuta 1989 – 31. tammikuuta 1996 |
| Jaksoja | 291 |
| Aiheesta muualla |
| IMDb  |
| Infobox OK |

Sarjassa esiintyviä hahmoja.
**Dragon Ball Z** (jap. ドラゴンボールZ(ぜっと), *Doragon Bōru Zetto*, lyh. *DBZ*) on japanilainen animesarja joka perustuu Akira Toriyaman mangasarjaan *Dragon Ball*. *Dragon Ball Z* on jatkoa *Dragon Ball* -animesarjalle. Mangassa Dragon Ball Z sijoittuu lukujen 325–519 välille. Sarjan päähahmo on aikuiseksi kasvanut Son Goku, joka ystäviensä kanssa suojelee maapalloa monilta vaaroilta.

*Dragon Ball Z* on suosittu ympäri maailmaa. Manga- ja animesarjan ohella on julkaistu useita sarjaan liittyviä elokuvia, pelejä sekä keräilykorttisarja. Keväällä 2009 julkaistiin elokuva *Dragonball Evolution*, jossa sarjan hahmoja esittävät oikeat näyttelijät. Suomessa animea esitti Sub ja viimeisin sarjan esityskierros päättyi vuonna 2007. Mangakirjoja julkaisi Sangatsu Manga.

## Historia

Dragon Ball Z ilmestyi alun perin japanilaisessa *Shonen Jump* -lehdessä, jossa nähdään viikoittain eri mangasarjakuvataiteilijoiden eli *mangakojen* sarjoja. Myöhemmin sarjat on julkaistu sarjakuvakirjoina, joita on yhteensä 42. Alun perin kaikki kirjat olivat nimellä *Dragon Ball*, mutta kun Toei Animation alkoi tehdä *Dragon Ball Z* -animesarjaa, lisättiin Z-kirjain nimen loppuun. Alun perin Akira Toriyama aikoi antaa sarjan nimeksi *Dragon Ball 2*, mutta hänen ystävänsä ehdotti nimen loppuun Z-kirjainta ja Toriyama hyväksyi sen.

## Juoni

Dragon Ball Z alkuperäinen tunnus
**Varoitus:Seuraava kirjoitus paljastaa yksityiskohtia juonesta.*
### Saiyalais-saaga

Tämä saaga toimii esinäytöksenä sarjan myöhemmille tapahtumille ja esittelee tärkeitä hahmoja.

* Sarja alkaa Gokun veljen Raditzin saapuessa Maahan etsimään Gokua. Raditz paljastaa Gokulle tämän olevan oikeasti *Vegeta*-planeetalta lähetetty saiyalainen nimeltä *Kakarot*, jonka oli määrä tuhota Maa. Raditz huomaa Gokun menettäneen muistinsa, minkä vuoksi hän ei tunnista veljeään. Raditz ottaa Gokun pojan Gohanin panttivangiksi, ja Gokun arkkivihollinen Piccolo lyöttäytyy yhteen Gokun kanssa pelastaakseen Gohanin. Raditz onnistutaan surmaamaan, mutta myös Goku joutuu uhrautumaan ja päätyy tuonpuoleiseen. Ennen kuolemaansa Raditz kertoo Piccololle kahden voimakkaamman saiyalaisen olevan matkalla Maahan lohikäärmekuulien perässä ja että he saapuvat noin vuoden kuluttua.

* Piccolo ottaa Gohanin mukaansa, ja he ryhtyvät harjoittelemaan yhdessä Krillinin, Tienshinhanin, Chiaotzun ja Yamchan kanssa voittaakseen saiyalaiset. Samaan aikaan tuonpuoleisessa myös Goku treenaa King Kain alaisuudessa, kunnes hänet herätetään henkiin lohikäärmekuulilla. Kun saiyalaiset, Vegeta ja Nappa, viimein saapuvat Maahan, Z-sotureille selviää heidän todellinen voimakkuutensa. Tien, Yamcha, Chiaotzu ja Piccolo kuolevat taistelussa saiyalaisia vastaan, mikä saa Krillinin ja Gohanin menettämään toivonsa. Goku kuitenkin saapuu paikalle ja kohtaa Vegetan ja Nappan. Vegeta havaitsee voimaskannerinsa avulla Gokun olevan ennenkuulemattoman voimakas, ja surmaa yllättäen Nappan, sillä hän haluaa kohdata Gokun yksin. Goku onnistuu päihittämään Vegetan, mutta on pahasti haavoittunut. Hävinnyt Vegeta poistuu Maasta, mutta lupaa vielä kohdata Gokun.

### Namek-saaga

* Gohan, Krillin ja Bulma lähtevät planeetta *Namekille* etsimään namekilaisia lohikäärmekuulia, joiden avulla he voisivat herättää henkiin taistelussa kuolleet ystävänsä. Haavoittunut Goku joutuu jäämään sairaalaan. Kolmikko saapuu Namekille, mutta heidän epäonnekseen myös Freeza etsii lohikäärmekuulia. Hänen tavoitteenaan on kuolemattomuus ja universumin hallitsijuus. Freeza yrittää kiristää tietoa kuulien sijainnista namekilaisilta, ja usuttaa siksi kätyrinsä Zarbonin ja Dodorianin tappamaan namekilaisia kunnes kuulien sijainti paljastuu. Gohan ja Krillin pelastavat yhden namekilaisen, Denden.
* Myös Vegeta etsii namekilaisia kuulia. Hän paljastaa Dodorialle, että hänen aikeensa on tulla itseään tällä hetkellä paljon voimakkaampaa Freezaa paremmaksi taistelijaksi. Dodoria yrittää surmata Vegetan, mutta joutuu lopulta pahasti alakynteen. Dodoria kertoo Vegetalle, että Freeza tappoi hänen isänsä, mikä johti myös Vegetan kotiplaneetan tuhoon. Vegeta hermostuu ja surmaa Dodorian.
* Myöhemmin Freezalle paljastuu Vegetan juoni. Vegeta kohtaa Zarbonin, mutta häviää ja joutuu Freezan panttivangiksi. Hän onnistuu kuitenkin pakenemaan lohikäärmekuulat mukanaan. Zarbon lähtee Vegetan perään, mutta häviää Vegetalle.
* Goku saa selville, kuinka voimakas Freeza on ja päättää matkustaa Namekille.

Ginyun erikoisjoukkojen tunnus
* Freeza saa Ginyun erikoisjoukkojen avulla Vegetan lohikäärmekuulat takaisin. Namekin lohikäärmeen vapauttamiseen tarvitaan kuitenkin namekilainen. Freeza saa mukaansa Nailin, joka yrittää tappaa Freezan. Vegeta tuhoaa Gohanin ja Krillinin avulla Ginyun joukot, mutta Ginyu itse on yhä uhka.
* Maassa Mestari Popo on kerännyt pienet kuulat, ja toivoo niiden avulla Piccolon takaisin henkiin. Piccolo suuntaa Namekille ja kohtaa kärsineen Nailin. Kaksikko yhdistyy, jolloin Piccolosta tulee entistä voimakkaampi.
* Goku saapuu Namekille kreivin aikaan pelastaakseen Vegetan, Gohanin ja Krillinin Ginyulta. Kun Ginyu ei ole enää uhka, Goku pistetään elvytysgeneraattoriin kokoamaan voimiaan. Pian Freeza saapuu ja alkaa taistella Vegetaa, Gohania ja Krilliniä vastaan.
* Freeza muuttaa toistuvasti muotoaan ja on siten aina vahvempi kuin häntä vastaan taisteleva soturi. Dende parantaa haavoittuneita, mutta Freeza surmaa hänet ennen kuin hän ehtii auttaa Vegetaa. Paikalle saapunut Goku uhoaa Freezalle voittavansa hänet. Freeza surmaa yllättäen Vegetan, joka paljastaa vielä Gokulle, että Freeza tappoi hänen perheensä ja muut saiyalaiset. Vegeta pyytää Gokulta, että tämä surmaisi Freezan ja kostaisi hänen isänsä kuoleman. Tämän jälkeen Vegeta kuolee. Goku hautaa Vegetan ja aloittaa pitkän kaksintaistelun Freezan kanssa.

* Freeza on kuitenkin hankala vastus, eivätkä tavanomaiset keinot tepsi häneen. King Kai kertoo Gokulle, että Spirit Bomb (Henkipommi tai Genki-kuula), voi päihittää Freezan. Pommin valmistus on vaikeaa ja vaatii aikaa sekä useiden elävien henkien energian. Viime hetkellä Goku lähettää pommin Freezaa päin, ja vastustuskyvytön. Freeza räjähtää sen mukana. Piccolo pelastaa Gokun ja sankarit alkavat juhlia voittoaan.
* Freeza ei kuitenkaan kuollut hyökkäyksessä. Hän vahingoittaa Piccoloa ja tappaa Krillinin räjäyttämällä tämän. Freezan surmatessa Krillinin, Goku raivostuu ja muuttuu ensimmäistä kertaa supersaiyalaiseksi. Gokulla on selkeä yliote Freezaa vastaan ja tähän Freeza vastaa nostamalla oman voimatason maksimille. Freeza tuhoaa Namekin ytimen, joka tuhoaa planeetan minä hetkenä hyvänsä. Sillä välin Kuningas Popo ja Kami kutsuvat Porungan paikalle ja toivovat tältä herättävän kaikki ne eloon, jotka Freeza tappoi. Denden, Namekilaiset ja Vegeta heräävät takaisin henkiin. Denden on toivomassa kaikki muut pois Namekilta paitsi Freezan. Koska Freeza pystyy elämään avaruudessa, Goku ehdottaa että hän jää taistelemaan Freezaa vastaan Namekilla ja muut pakenevat planeetalta. Freeza on toivomaisillaan kuolemattomuutta, kun kaikki paitsi Freeza ja Goku siirtyvät Maahan. Freeza on nyt alakynnessä ja menettää oman hyökkäyksensä seurauksena alaruumiinsa. Freeza pyytää Gokulta lisää energiaa. Goku suostuu, mutta Freeza yrittää surmata hänet ja niin Goku tappaa Freezan. Goku yrittää paeta planeetalta, mutta räjähtää sen mukana. Namekilaiset toivovat uuden Namek-planeetan sekä sankareidemme ystävät takaisin. Bulma toivoo Gokun henkiin, mutta paljastuukin ettei Goku kuollutkaan. Namekilaiset lähtevät Maasta ja palaavat uuteen kotiinsa.

### Androidi-saaga

Red Ribbon Army johon kyseiset Androidit kuuluvat
* Noin vuoden kuluttua Z-soturit saavat selville, että Freeza on selvinnyt Namekin räjähdyksestä. Freeza palaa isänsä King Coldin kanssa kostamaan Gokulle. Takaumalla nähdään, kuinka Freeza saa uuden kehon, joka tekee hänestä entistä voimakkaan ja nopeamman. Freeza sanoo isälleen muuttavansa kurssia kohti Maata tuhotakseen sen.
* Yllättäen Freezan joukot tapetaan. Paikalle saapuu nuori Trunks. Freeza lähettää loput kätyrinsä Trunksin kimppuun. Trunks on huomattavasti voimakkaampi, vaikka voimaskannerin mukaan hänen voimatasonsa on vain 5. Trunks tappaa kaikki Freezan kätyrit. Pian Trunks paljastaa olevansa supersaiyalainen. Kauhistunut Freeza alkaa hyökätä raivokkaasti Trunksin kimppuun. Juuri kun Freeza luuli tappaneensa Trunksin, Trunks yllättää Freezan, tappaa hänet miekalla ja hävittää ruumiin.
* Myöhemmin Cold pyytää Trunksin miekkaa ja saa sen. Cold epäonnistuu Trunksin tappamisessa ja hänet lävistetään säteellä. Cold anelee armoa, mutta saa lopulta surmansa.
* Goku saapuu takaisin Maahan ja kertoo kuinka selvisi Namekin räjähdyksestä. Trunks ja Goku ottavat pienen kaksinkamppailun. Trunks on vakuuttunut saiyalais-legendan taidosta. Trunks kertoo Gokulle tulevansa tulevaisuudesta ja olevansa Vegetan ja Bulman poika. Trunks varoittaa Gokua kahdesta androidista, jotka ovat mielenvikaisen tiedemiehen *Dr. Geron* valmistamia robotteja. Trunks kertoo androidien saapuvan kolmen vuoden kuluttua ja taudista, joka tappaisi Gokun. Androidit tappaisivat puolet maanpallon väestöstä. Ainoastaan Trunks jäisi itse henkiin. Trunks antaa Gokulle lääkkeen, joka oikeasti keksittäisiin vasta 20 vuotta myöhemmin.

* Androidit tuhoavat kaupungin. Goku houkuttelee ne erämaahan taistelemaan, jotta ihmiset eivät vahingoittuisi. Juuri kun Goku oli voitolla toista robottia, *Androidi 19*:ää, vastaan, hän sairastuu. A-19 imee Gokulta energiaa, mutta Vegeta saapuu paikalle auttamaan. Hän tuhoaa Androidi 19:n avulla ja yrittää tuhota myös robottien luojan, Dr. Geron, mutta Gero pakenee. Yamcha vie Gokun kotiin kilpikonnatalolle, jotta Goku saa lääkettä sairauttaan vastaan. Samalla Vegeta sekä muut Z-soturit lähtevät etsimään Geroa. Soturijoukon löytäessä Dr. Geron alkaa raivoisa taistelu, jonka lopuksi Gero vapauttaa androidit 17 ja 18.

### Cell-saaga

* Androidit 17 ja 18 ovat paljon voimakkaampia kuin edelliset. Heidän kohteensa on Goku, joka on sairaana kotonaan. Androidit eivät noudata Dr. Geron käskyjä ja tappavat tämän. Numerot 17 ja 18 vapauttavat kolmannen androidin, numeron 16. Sankarijoukko ei pärjää käsittämättömän voimakkaille androideille ja he joutuvat miettimään suunnitelmaa niiden voittamiseksi ennen kuin robotit ehtivät tappaa Gokun. Androidit eivät ole enää suurin ongelma, kun Dr. Geron tietokoneen luoma olento Cell ilmestyy. Cell koostuu kaikkein mahtavimpien taistelijoiden soluista. Piccolo taistelee Celliä vastaan, mutta tämä onnistuu pakenemaan. Piccolo ja kumppanit saavat selville, että Cellin täytyy sitoa itseensä androidit 17 ja 18 saavuttaakseen täydellisen muotonsa. Cell onnistuu absorboimaan Androidi 17 ja sankarit huomaavat voimiensa heikkouden. Tämän vuoksi he lähtevät harjoittelemaan koetusta varten Ajan ja mielen huoneeseen Kamin palatsissa. Siellä Vegeta saavuttaa ylisupersaiyalaisen tason.

* Vegeta pystyisi voittamaan Cellin helposti, mutta haluaa nähdä Cellin täydellisen muodon ja antaa Cellin sitoa itseensä myös androidin numero 18. Nyt Cell on voimakkaampi ja voittaa Vegetan. Trunks muuttuu ultrasupersaiyalaisen muotoon ja taistelee vuorostaan Celliä vastaan. Trunks on kyllä vahvempi, mutta häviää taistelun hitautensa vuoksi. Taistelua ei kuitenkaan käydä loppuun, koska Cell haluaa selvittää, miten Trunks on muuttunut niin vahvaksi. Cell päättää järjestää turnauksen asian selvittämiseksi ja kokeillakseen voimiaan lopullista vastusta eli Gokua vastaan.

Cell ensimmäisessä muodossaan
* 10 päivän kuluttua järjestetään Cell-turnaus, johon kaikki taistelijat voivat osallistua. Maailmanmestari Mr. Satanin ja muiden kilpailijoiden häviön jälkeen Goku ja Gohan ottelevat Celliä vastaan, Goku ensimmäisenä. Goku käyttää Kamehameha-aaltoa Celliä vastaan. Hyökkäys tuhoaa suurimman osan Cellin kehosta. Cell pystyy kuitenkin kokoamaan kehonsa uudestaan, koska hänellä on myös Piccolon soluja. Lopulta Goku luovuttaa ja antaa vuoron Gohanille, koska uskoo, että piilevien voimiensa avulla Gohan pystyy tuhoamaan Cellin. Taistelun aikana Cell on ensin voitolla kunnes yhtäkkiä Androidi 16 saapuu paikalle ja yrittää tuhota Cellin itsetuhopommillaan. 16:n itsetuho ei toimi, sillä se poistettiin androidilta korjaustyön aikana. Cell tuhoaa 16:n. Pian Cell lähettää 8 Cell-junioria Z-sotureiden kimppuun. Gohan katsoo tuskissaan muiden kärsimyksiä eikä pysty tekemään mitään. Kohta Mr. Satan heittää 16:n pään Gohanin eteen. 16 kertoo Gohanille että päästää piilevän voimansa esiin. Cell tuhoaa androidin pään, jolloin Gohan saa raivonpuuskan muuttuen 2. asteen supersaiyalaiseksi. Gohan tuhoaa yhdellä iskulla Cell-juniorit. Cellillä ei ole enää mitään mahdollisuuksia Gohania vastaan. Cell lähettää massiivisen Kamehamehan Gohania päin, mutta Gohan vastaa entistä vahvemmalla Kamehamehalla. Cell haavoittuu ja raivostuu. Gohan iskee Celliä täydellä iskulla mahaan, jolloin Cell oksentaa Androidi 18:n ulos ja palautuu toiseen muotoonsa. Tämän jälkeen Cell alkaa paisua ja on juuri räjähtämässä, kunnes Goku uhraa itsensä Maapallon puolesta ja siirtää itsensä ja Cellin King Kain planeetalle, jossa Cell räjähtää.
* Cell ei kuitenkaan kuole räjähdyksessä, vaan pystyy kokoamaan itsensä jälleen, tullen entistä vahvemmaksi. Cell tappaa Trunksin, mistä raivostunut Vegeta hyökkää Cellin kimppuun. Kun Vegeta luulee tuhonneensa Cellin, tämä ilmestyy savupilvestä ja hakkaa Vegetan. Cell yrittää surmata Vegetan, mutta Gohan syöksyy väliin. Gohan selviää, mutta hänen oikea kätensä haavoittuu pahasti. Cell aikoo käyttää sankareita vastaan viimeistä hyökkäystään, Kamehameha-aaltoa.
* Cell kertoo sankareille että hän syntyi Maassa sinä aikana, kun androidit 17 ja 18 olivat tuhonneet ihmiskunnan. Cell käytti Trunksin aikakonetta ja siirsi itsensä ajassa taaksepäin, jolloin 17 ja 18 eivät olleet vielä tuhonneet ihmiskuntaa. Cellin taidot ovat peräisin aiemmista soluista kuten uudelleenkokoamistaito Piccololta, supersayalaisten voimat Gokulta ja Vegetalta ja kyky selviytyä kaikesta kuten Freeza. Cellin käyttäessä hyökkäystä, Goku ottaa yhteyttä Gohaniin King Kain avulla. Goku kehottaa käyttämään voimakkainta Kamehameha-aaltoa Celliä vastaa. Viimeinen taistelu alkaa Gohanin ja Cellin välillä. Gohan ei pysty vastaamaan Cellin hyökkäykseen, kunnes Piccolo, Tien, Yamcha ja Krillin saapuvat avuksi. Heidän hyökkäyksistään ei ole apua. Sankarit alkavat menettää toivonsa, kun Vegeta hyökkää yllättäen Cellin kimppuun Final Flash -hyökkäyksellä, joka onnistuu horjuttamaan Celliä. Silloin Gohan käyttää kaikki voimansa. Lopulta Gohan tuhoaa Cellin ja muiden ihmisten poistuessa paikalta Mr. Satan ottaa tapauksesta kaiken kunnian ja väittää voittaneensa Cellin. Kaupunki nimetään myöhemmin Mr. Satanin mukaan Satan Cityksi.

* Sankarit toivovat Shenronilta, että tämä herättäisi Trunksin ja muut Cellin tapattamat uhrit henkiin. Gohan halusi herättää Gokun henkiin, mutta Goku torjui Gohanin toiveen. Goku uskoi, että häntä ei enää tarvita. Gohan ja muut hyväksyvät Gokun pyynnön, mutta Shenron vaatii vielä yhden toiveen. Lopulta Krillin toivoo Androidi 18:lle ihmisruumista. Tämä ei ole mahdollista, mutta lohikäärme poistaa itsetuhoamismekanismin. Androidi 18 kiittää Krilliniä toiveesta ja lähtee tiehensä.
* Henkiin herätetty Trunks matkustaa aikakoneella takaisin omaan tulevaisuuteensa, jossa androidit 17 ja 18 olivat tappaneet koko Z-ryhmän Trunksia lukuun ottamatta, sekä tuhonneet melkein koko ihmiskunnan. Trunks kohtaa androidit ja taistelu alkaa. 18 ja 17 joutuvat alakynteen ja ovat ihmeissään Trunksin voimista. Trunks tuhoaa molemmat androidit, mutta hänen on vielä päihitettävä tulevaisuuden Cell. Kaksikko kohtaa aikakoneen luona, aivan kuten Cell oli menneisyydessä kertonut. Koska androidit ovat kuolleet, Cell ei nyt pysty muuttumaan. Trunks tuhoaa helposti Cellin ensimmäisen muodon.

### Majin Buu -saaga

Hyvä Buu (vasemmalla) vastaan Paha Buu (oikealla)
* Seitsemän vuoden päästä Gohan lähtee opiskelemaan lukioon, jossa hän tapaa Videlin, "mahtavan" maailmanmestari Mr. Satanin tyttären ja hänen kaverinsa. Gohan alkaa taistella rikollisuutta vastaan ja pyytää, että Bulma tekisi hänelle supersankarin asun. Gohan alkaa estää rikollisuutta, mutta hänen laskeutuessaan lukion katolle ja muuttuessaan tavalliseksi Gohaniksi katolla on tyttö nimeltä Angela. Angela alkaa kiristää Gohania uhkaamalla kertoa hänen salaisuutensa, jos hän ei vie häntä ulos treffeille. Angela eroaa Gohanista, koska luulee tämän seurustelevan Videlin kanssa. Angela ei saanut selville sitä, että Gohan on supersaiyalainen, vaan sen, että hän käyttää lasten alushousuja. Videl jahtaa Great Saiyamania, jotta saisi tämän henkilöllisyyden selville. Utelias Videl saa pian selville, kuka tämä supersankari Great Saiyaman on. Pian Goku ilmoittaa Gohanille, että on tulossa uusi Maailman vahvin -taisteluturnaus ja että hän tulisi sinne myös. Gohan meni ilmoittamaan asiasta kaikille ystävilleen ja alkoi harjoitella pikkuveljensä Gotenin kanssa, joka syntyi vähän jälkeen Gokun kuoleman. Videl kiristää Gohania opettamaan häntä lentämään sillä, että kertoo muuten Gohanin salaisen identiteetin. Videl siis alkoi harjoitella turnaukseen Gohanin ja Gotenin kanssa. Gohan opettaa molemmat lentämään ja kun Videl lähtee pois, Gohan huomaa, että Goten on päässyt supersaiyalaiseksi. Pian turnaus alkaa, ja kaikki odottavat, missä Goku viipyy, ja viimein hän ilmestyy paikalle. Gokulla on aikaa 24 tuntia olla Maapallolla, ennen kuin palaa takaisin tuonpuoleiseen. Turnaus keskeytyy, kun outo kaksikko tulee ja imee Gohanin voimat. Pian paljastuu, että kyseessä on pahan velho Babidin suunnitelma. Hän aikoo energiaa keräämällä herättää henkiin hirvittävän otuksen nimeltä Majin Buu, jonka hänen isänsä Bibidi on luonut tuomaan sekasortoa ja hävitystä maailmaan. Apunaan Babidilla on muun muassa pahuuden ulottuvuuden ruhtinas Dabura.

* Goku ja kumppanit yrittävät estää Babidin aikeet ja iskevät tämän avaruusalukseen. Taistelujen tuoksinassa Vegeta antaa Babidin ottaa itsensä valtaan ja ryhtyy taisteluun Gokua vastaan - ikävin seurauksin. Babidi saa kerättyä tarvittavan määrän energiaa ja Buu-hirviö herää henkiin.

Buu on kuitenkin lapsellisen oloinen, mutta kun Majin Buu "nuijanukuttaa" Daburan, selviää miten vahva Buu on. Gohan yrittää voittaa Buun, mutta häviää ja pyörtyy, ja hänen luullaan kuolleen. Samaan aikaan Vegeta saa huijattua Gokun häviämään. Kun Vegeta on hoidellut Gokun, Vegeta lähtee yksin Buuta vastaan. Vegeta nuijii Majin Buuta vaikka kuinka, mutta huomaa että Majin Buu on paljon tätä voimakkaampi ja räjäyttää itsensä tuhotakseen Majin Buun. Piccolo tulee paikalle ja huomaa että Majin Buu on regeneroinut itsensä. Piccolo pakenee ja Buu parantaa loukkaantuneen Babidin. Kun Babidi on kunnossa, hän ja Buu lähtevät tuhoamaan Maata. Sillä välin Goku alkaa virota ja lähtee Denden luo parannettavaksi. Kun Goku on kunnossa, Goku alkaa opettaa fuusiotanssia Gotenille ja Trunksille. Babidi ilmoittaa Maan asukkaille, että on saanut selville Trunksin olinpaikan, ja Bulma hätääntyy, että hänen vanhempansa ovat siellä. Trunks lähtee hakemaan lohikäärmetutkaa Capsule Corpista, että lohikäärmekuulat voitaisiin etsiä, ja kuolleet herättää. Sillä aikaa Goku pidättelee Majin Buuta ja muuttuu 3. asteen supersaiyalaiseksi. Lopulta Gokun pitää lähteä takaisin tuonpuoleiseen ja Piccolo jatkaa fuusiotanssin opettamista. Lopulta Goten ja Trunks oppivat oikeat tanssiliikkeet. Gotenks ei aio kuitenkaan odottaa että fuusio "raukeaisi" vaan lähtee taistelemaan Majin Buuta vastaan. Hän palaa pian mätkittynä takaisin Piccolon luo, jolta hän saa huudot.

Gotenks 3. asteen supersaiyalaisena
* Sillä välin Kaiooshin ja Kibito ovat parantaneet Gohanin ja teleportanneet Kaiooshinien ulottuvuuteen. Siellä on legendaarinen Z-miekka. Se, joka saa miekan irti maasta, saa todella suuret voimat. Gohan saa miekan irti kovalla ponnistuksella ja alkaa harjoitella sillä. Goku tulee paikalle ja koittaa itsekin miekkaa. Goku haluaa testata miekan kovuutta ja heittää siihen universumin kovinta ainetta, *kacheen*-metallia, mutta sitten yllättäen Z-miekka menee rikki ja sieltä paljastuu vanha Kaiooshin viidentoista sukupolven takaa. Hän kertoo osaavansa kiskomaan taistelijasta irti hänen piilevät voimansa. Hän alkaa suorittaa rituaalia Gohanille, mutta siinä menee kauan aikaa. Sillä välin Goten ja Trunks ovat fuusioituneet nyt Gotenksin supersaiyalais-muotoon. Mutta taas typerän käytöksen takia he eivät voita Buuta, koska heidän fuusionsa aika loppuu. Maailmanmestari Mr. Satan luulee voittavansa Majin Buun, mutta ystävystyykin tämän kanssa. Majin Buu tulee koiran kanssa takaisin, ja ihmettelee, miksei se pelkää. Mr. Satan selittää, että koira on kuollut. Majin Buu parantaa sen, mutta pian koiraa ammutaan, ja Majin Buu suuttuu. Mr. Satan kostaa ampujille, ja Majin Buu parantaa jälleen koiran. Ampujat olivat kuitenkin vielä elossa, ja ampuivat Mr. Satania. Buu herättää Mr. Satanin, mutta hän ei pysty hillitsemään raivoaan, ja päästää sisältään pahan Buun, joka imee Majin Buun itseensä. Silloin syntyy uusi, entistä vahvempi Buu. Juuri ajoissa Gohanin rituaali on päätöksessä ja voimistunut Gohan menee auttamaan Gotenia ja Trunksia. Majin Buulle selviää että hän ei pärjää Gohanille ja räjäyttää itsensä. Gohan onnistuu pelastamaan Piccolon, Trunksin ja Gotenin viime tipassa. He löytävät Denden, jonka oletettiin kuolleen, mutta joka olikin elossa.

* Tunnin kuluttua Majin Buu on palautunut ja keksinyt suunnitelman. Hän haluaakin taistella Gotenin ja Trunksin kanssa. Mutta se olikin juoni: Buu yhdisti Gotenksin ja Piccolon itseensä. Nyt hän on valmis taistelemaan Gohania vastaan ja murskaakin Gohanin helposti. Sitten Goku saa vanhan Kaiooshinin elämän sekä hänen potara-korvakorunsa. Hän käskee Gokua laittamaan toisen korun vasempaan korvaansa ja Gohanin oikeaan, niin syntyisi fuusio joka kestää ikuisesti. Kun Goku palaa maahan hän käskee Gohania laittamaan korun, mutta Gohan ei saanut sitä ja Buu absorboi hänet. Goku ajatteli fuusiota Mr.Satanin kanssa mutta hän tunnisti Vegetan energian. Goku teleporttaa Vegetan luokse ja pyytää häntä fuusioitumaan kanssaan. Vegeta suostuu hetken väittelyn jälkeen, ja syntyy uusi soturi, Vegito. Vegito muuttuu myös Super-Vegitoksi. Vegito hakkaa Buuta ja Buu muuttaa Vegiton suklaakarkiksi, mutta Vegito pystyi liikkumaan vielä karkkina ja Vegitowz jatkaa hakkaamistaan. Lopulta Buu päättää absorboida myös heidät, ja he jakautuvat fuusiosta, mutta eivät sulaudu Buuhun. He etsivät kaikki muut Buun sisältä ja pakenevat. Mutta lopulta Buu on niin raivoissaan että hänestä muuttuu vaarallisin Buu, Kid Buu. Kid Buu tuhoaa yhdellä iskulla Maapallon mutta Goku, Vegeta, Dende ja Mr. Satan ehtivät pois, mutta Piccolo, Gohan, Goten ja Trunks jäävät sinne ja kuolevat. Lopulta Buu saapuu Kaiooshin-planeetalle ja Goku ja Vegeta hyökkäävät.

Goku ja Uub vastakkain Maailman Vahvin -turnauksessa
* Dende ja Kaiooshin lähtevät uudelle Namekille ja kutsuvat Porungan. Vegeta esittää toiveensa: Maapallo ja kaikki kuolleet heräävät henkiin. Samalla Vegetalla on suunnitelma miten Buu tuhotaan: Hän käskee Gokua tekemään Henkipommin (eng. *Spirit Bomb* tai Genki-kuula), mutta Gokun energia on liian vähissä ja he pyytävät apua Maan asukkailta. He eivät usko Gokua ja Vegetaa, joten heille puhuu Mr. Satan. Jokainen Maan asukas luulee antavansa Mr. Satanille energiansa, mutta se menee Gokulle, joka heittää Henkipommin Buuta kohti. Gokun energia meni heittoon joten Vegeta yrittää pyytää lisää energiaa mutta King Kai estää häntä. Lopulta Vegeta muistaa, että heillä on vielä yksi toive ja he toivovat Gokun energian normaaliksi. Goku muuttuu supersaiyalaiseksi ja lähettää pommin takaisin Buuta kohti ja Buu tuhoutuu.

* Juuri ennen kuin Buu tuhoutuu Goku toivoo, että hän voisi taistella vielä kerran Buuta vastaan. King Yemma kuulee Gokun pyynnön ja muutaman vuoden päästä järjestetään uusi turnaus, johon myös Gohanin ja Videlin nelivuotias tytär Pan osallistuu. Turnaukseen tulee myös salaperäinen *Uub* (Buun reinkarnaatio). Goku pääsee taistelemaan Uubia vastaan, mutta huomaa ettei Uub vielä hallitse mahtavia voimiaan ja ottaa tämän mukaansa kouluttaakseen hänestä paremman soturin.

## Tekniikoita

Kamehameha
* **Kamehameha** (suom. *Kilpikonnatuhoaalto*)*lähde?* on Dragon Ball -sarjan popularisoima termi fiktiivisestä taisteluliikkeestä. Kamehameha on hyökkäysisku, mystinen *ki-energia*-aalto.

Ki-energialla tarkoitetaan kaikilla elävillä olennoilla olevaa elämänenergiaa. Kamehamehassa kaikki kehon energia kerätään yhteen pisteeseen ja vapautetaan kerralla. Liike saa aikaan valtavaa tuhoa, vaikkakin tavallisen ihmisen käsistä se on aika heikko.
Son Goku, hänen poikansa Gohan ja Goten, sekä hänen ystävänsä Yamcha ja Krillin osaavat Kamehameha-aallon, mutta myös Trunks osaa nähtävästi käyttää Kamehameha- aaltoa (elokuvassa 11) jonka Son Gokun opettaja kilpikonnamestari Muten-Rôshi opetti. Lisäksi muutama päävihollinen, kuten Cell ja Majin Buu, osaavat kamehamehan. Kamehamehan väri on yleensä sininen.
Final Flash
* **Final Flash** (suom. *viimeinen välähdys*) (jap. ファイナルフラッシュ, *Fainaru Furasshu*) on Vegetan käyttämä tekniikka.

Liikkeessä kädet levitetään sivuille ja keskitetään ki:tä, minkä jälkeen kädet laitetaan eteen ja se synnyttää ki-aallon vastustajaa kohti.
Vegeta käytti Final Flashia muun muassa Cell-saagassa, jolloin hän tuhosi valtavalla iskullaan osan Cellin vartalosta, mutta Cell regeneroi jonkin ajan kuluttua itsensä takaisin kokonaiseksi.

* **Masenko** (suom. *Pirunsäde*) on alun perin Piccolon tekniikka, jonka myös Gohan oppii. Siinä kumpikin käsi nostetaan pään yläpuolelle päällekkäin, jonka jälkeen keskitetään ki-voima käsiin ja laukaistaan aalto vihollista kohti.

* **Kaio-ken** on Gokun hyökkäys, jonka hän oppi King Kailta. Iskun aikana Gokun kehä muuttuu punaiseksi ki:n voimasta ja moninkertaistaa voimiansa.

* **Dodonpa** (engl. *Dodon Ray*) on Tienshinanin ja Chiaotzun pahan opettajan Kurkimestarin liike. Se on erittäin tappava ki-säde. Myöhemmissä vaiheissa sarjaa ei tätä tekniikkaa enää käytetä.

* **Mafūba** on liike, jonka avulla Piccolo vangittiin riisitölkkiin.

* **Special Beam Cannon** (jap. Makankōsappō, suom. *Surmankierre*) on Piccolon erikoisisku. Kaksi sormea laitetaan otsalle, milloin ki:tä alkaa kerääntyä. Sitten sormet ojennetaan ja niistä purkautuu erittäin voimakas säde.
* Tällä tekniikalla Piccolo tappoi Gokun ja Raditzin. Tekniikka ei kuitenkaan tehonnut Celliin eikä Majin Buuhun.

* **Big Bang Attack** (suom. *Alkuräjähdysisku*) on Vegetan isku, joka on hyvin voimakas. Ki kootaan palloksi toiseen käteen, minkä jälkeen se purkautuu.

* **Spirit Bomb** (suom. *Henkipommi*) on koko Dragon Ball -sarjan vahvin liike ja on myös Gokun vahvin liike. Tämän liikkeen on Gokulle opettanut King Kai. Goku nostaa kädet ilmaan, minkä jälkeen joka maailman kolkasta kerääntyy ki:tä suureksi palloksi Gokun ylle. Tällä liikkeellä Goku on yrittänyt voittaa Saiyalais-saagassa Vegetan, mutta ei pystynyt räjäyttämään sitä. Hän yritti voittaa Spirit Bombilla myös Freezan, mutta Freeza selviytyi siitä. kid Buun hän pystyi voittamaan, kun Porunga-lohikäärmeeltä pyydettiin kolmantena toiveena Gokun energian palauttamista.
* **Big Bang kamehameha**  (suom.  *Alkuräjähdys kilpikonnatuhoaalto*) on Gogetan 4. asteen supersaiyalais muotonsa tekniikka, jota hän käytti *Dragon Ball GT:ssä* Omega Shenronia vastaan. Se on Gokun kamehameha ja Vegetan big bang attack iskujen yhdistelmä. Se tehdään asettamalla kädet eteen, ja kootaan ki palloksi, ja lopulta ki kohdataan vastustajaa kohti kamehameha näköisellä ki-energia-aallolla, mutta se vie niin paljon energiaa, että Vegetan ja Gokun fuusio lyhenee 5 minuuttia. Se on myös yksi koko Dragon Ballin vahvimmista iskuista.

* **DIE DIE Missile Barrage** (suom. *Kuole kuole ki-palloaalto*) on Gotenksin tekniikka, joka on itse asiassa samantapainen kuin ki-palloaalto.

* **Kikoho** on voimakas ki-säde. Se vie niin paljon ki:tä, että sen tekijä voi jopa kuolla tai hänen elinikänsä lyhenee. Kikohon osaa tehdä vain Tienshinhan. Se tehdään asettamalla kädet niin, että niiden väliin jää hieman kolmiota muistuttava aukko. Sen voi tehdä myös yhdellä kädellä. Kikohon väri on keltainen. Hän käytti sitä Gokuun "Maailman vahvin" -turnauksessa ja Nappaan Saiyalais-saagassa, jolloin hän sai itse surmansa, sekä Cellin toiseen muotoon ja Super Buuhun.

**Juonipaljastukset päättyvät tähän.**
## Päähenkilöt

Kuvassa Piccolo (vas.) ja Goku

| Hyvät hahmot | Pahat hahmot |
| --- | --- |
| Goku | Freeza |
| Gohan | Cell |
| Vegeta | Majin Buu |
| Piccolo | Bojack |
| Krillin | Hirudegarn |
| Yamcha | Garlic Jr. |
| Tenshinhan | Dr. Wheelo |
| Trunks | Cooler |
| Goten | Androidi 13 |
|  | Broly |
|  | Lord Slug |
|  | Janemba |

### Katso myös

* Luettelo Dragon Ballin hahmoista

## Elokuvat

| Toei-nimet | FUNimation-nimet |
| --- | --- |
| Return my Gohan!! (1989) | Dead Zone (1997) (uudelleenjulkaistu vuonna 2005) |
| The World's Strongest Guy (1990) | The World's Strongest (1998) (uudelleenjulkaistu vuonna 2006) |
| Super Deciding Battle for the Entire Planet Earth (1990) | The Tree of Might (1998) (uudelleenjulkaistu vuonna 2006) |
| Super Saiyajin Son Gokū (1991) | Lord Slug (2001) |
| The Incredible Mightiest vs. Mightiest (1991) | Cooler's Revenge (2002) |
| Clash!! 10,000,000,000 Powerful Warriors (1992) | The Return Of Cooler (2002) |
| Extreme Battle!! The Three Great Super Saiyajin (1992) | Super Android 13! (2003) |
| Burn Up!! A Close, Intense, Super-Fierce Battle (1993) | Dragon Ball Z: Broly – The Legendary Super Saiyan (2003) |
| The Galaxy at the Brink!! The Super Incredible Guy (1993) | Bojack Unbound (2004) |
| The Dangerous Duo! Super-Warriors Can't Rest (1994) | Broly's Second Coming (2005) |
| Super-Warrior Defeat!! I'm the One who'll Win (1994) | Bio-Broly (2005) |
| The Rebirth of Fusion!! Gokū and Bejīta (1995) | Fusion Reborn (2006) |
| Dragon Fist Explosion!! If Gokū Won't Do It, Who Will? (1995) | Wrath of the Dragon (2006) |
| Doragon Bōru Zetto: Kami to Kami (2013) | Dragon Ball Z: Battle of Gods (2014) |
| Doragon Bōru Zetto: Fukkatsu no 'F' (2015) | Dragon Ball Z: Resurrection 'F' (2015) |

### Elokuvat Suomessa

* Dragon Ball Z: Suuri taistelu (1990)
* Dragon Ball Z – Maailman vahvin (1990)

### Viralliset live-action elokuvat

* Dragon Ball Evolution (2009)

## TV-spesiaalit

| Toei-nimet | FUNimation-nimet |
| --- | --- |
| A Lonesome, Final Battle: The Father of the Z-Warrior Son Gokū, Who Challenged Furīza (1990) | Bardock: The Father of Goku (2000) |
| Resistance to Despair!! The Remaining Super-Warriors, Gohan and Torankusu (1993) | The History of Trunks (2000) |

## OVA

Toei-nimet
1. Another Story: Plan to destroy the Saiyajin (1993)

## Sarjaan liittyvät videopelit

* Dragon Ball: Shenlong no Nazo / Dragon Power (NES) 1990
* Dragon Ball Z: Super Butōden (SNES) 1993
* Dragon Ball Z: Super Butōden 2 (SNES) 1994
* Dragon Ball Z: Super Butōden 3 (SNES) 1995
* Dragon Ball Z: Ultimate Battle 22 (PS1) 1996
* Dragon Ball Z: Idainaru Dragon Ball Densetsu (PS1, Sega Saturn) 1996
* Dragon Ball Z: Hyper Dimension (SNES) 1997
* Dragon Ball GT: Final Bout (PS1) 1997
* Dragon Ball Z: Legendary Super Warriors (GBC) 2002
* Dragon Ball Z: The Legacy of Goku (GBA) 2002
* Dragon Ball Z: Budokai (PS2, GC) 2002
* Dragon Ball Z: Budokai 2 (PS2, GC, Xbox) 2003
* Dragon Ball Z: Budokai 3 (PS2) 2004
* Dragon Ball Z: Taiketsu (GBA) 2004
* Dragon Ball Z: Supersonic Warriors (GBA) 2004
* Dragon Ball: Advanced Adventure (GBA) 2005
* Dragon Ball Z: Sagas (PS2, GC) 2005
* Dragon Ball Z: Budokai Tenkaichi (PS2) 2005
* Super Dragon Ball Z (PS2) 2006
* Dragon Ball Z: Shin Budokai (PSP) 2006
* Dragon Ball Z: Budokai Tenkaichi 2 (PS2, Wii) 2006
* Dragon Ball Z: Budokai Tenkaichi 3 (PS2, Wii) 2007
* Dragon Ball Z: Infinite World (PS2) 2008
* Dragon Ball Z: Burst Limit (PS3, Xbox 360) 2008
* Dragon Ball: Raging Blast (PS3, Xbox 360) 2009
* Dragon Ball: Raging Blast 2 (PS3, Xbox 360) 2010
* Dragon Ball Z: Ultimate Tenkaichi (PS3, Xbox 360) 2011
* Dragon Ball Z (Kinect) 2012
* Dragon Ball Z:Budokai HD Collection (PS3, Xbox 360) 2012
* Dragon Ball Z: Battle of Z (PS3, Xbox 360, PS Vita) 2014
* Dragon Ball Xenoverse (PS3, PS4, Xbox 360, Xbox One, Microsoft Windows) 2015
* Dragon Ball Xenoverse 2 (PS4, Xbox One, Microsoft Windows) 2016
* Dragon Ball FighterZ (PS4, Xbox One, Microsoft Windows, Nintendo Switch) 2018
* Super Dragon Ball Heroes (Nintendo Switch, Steam) 2018
* Dragon Ball Z: Kakarot (PS4, Xbox One, Microsoft Windows, Nintendo Switch, PS5, Xbox Series X/S) 2020
* Dragon Ball The Breakers (PS4, Xbox One, Microsoft Windows, Nintendo Switch 2022
* Dragon Ball: Sparking! Zero (PS5, Xbox Series X/S, Steam) 2024

## Vastaanotto ja arvostelu

Wizard Magazine listasi vuonna 2008 Dragon Ball Z:n sijalle 49. laatimallaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 78.

## Lähteet

* Dragon Ball Wiki (englanniksi)
* Internet Movie Database (englanniksi)
* Sangatsu Manga

### Viitteet

## Aiheesta muualla

* Virallinen Toei Animationin sivusto (japaniksi)
* Virallinen FUNimationin sivusto (englanniksi)
* Virallinen videopelien sivusto (englanniksi)